মৃদুল দাশগুপ্ত

মৃদুল দাশগুপ্ত (জন্ম: ৩ এপ্রিল ১৯৫৫) একজন বাঙালি কবি ও সাংবাদিক। তাঁকে ১৯৭৫ খ্রিস্টাব্দে ‘ন্যাশনাল রাইটার্স অ্যাওয়ার্ড’ এ সম্মানিত করা হয়। তিনি ২০০০ সালে সূর্যস্তে নির্মিত গৃহ  কাব্যগ্রন্থের জন্য পশ্চিমবঙ্গ বাংলা আকাদেমি পুরস্কার পান এবং ২০১২ সালে সোনার বুদবুদ কাব্যগ্রন্থের জন্য রবীন্দ্র পুরস্কারে সম্মানিত হন।
জীবনী
মৃদুল দাশগুপ্ত ১৯৫৫ সাল হুগলী জেলার শ্রীরামপুরে জন্মগ্রহণ করেন। পিতার নাম জ্যোৎস্না কুমার দাশগুপ্ত এবং মাতার নাম সান্ত্বনা দাশগুপ্ত। তাঁর প্রাথমিক শিক্ষা পূর্ণচন্দ্র প্রাথমিক বিদ্যালয় ও শ্রীরামপুর ইউনিয়ন ইন্সটিটিউশনে। পরবর্তীতে উত্তরপাড়া প্যারীমোহন কলেজে জীববিদ্যা নিয়ে পড়াশোনা করেছিলেন। তাঁর সাংবাদিকতা জীবনের শুরু হয় সাপ্তাহিক পরিবর্তন পত্রিকায়। পরে কাজ করেছেন যুগান্তর ও আজকাল পত্রিকাতেও। তাঁর প্রথম কবিতার বই জলপাই কাঠের এসরাজ ১৯৮০ সালে প্রকাশিত হয়। কবি জীবনের প্রথমে শীর্ষবিন্দু, বেলাভূমি, ভাইরাস, কৃত্তিবাস, কয়েকজন ইত্যাদি পত্রিকায় তাঁর কবিতা প্রকাশিত হত।

গ্রন্থ
  জলপাই কাঠের এসরাজ 
 এ ভাবে কাঁদে না
 গোপনে হিংসার কথা বলি
 সূর্যাস্তে নির্মিত গৃহ
 সোনার বুদবুদ 
 ধানক্ষেত থেকে
 সাতপাঁচ
 কবিতা সহায়
 ঝিকিমিকি ঝিরিঝিরি
 ছড়া  ৫০
 আমপাতা জামপাতা
 রঙিন ছড়া

তথ্যসূত্র

বিষয়শ্রেণী:১৯৫৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পশ্চিমবঙ্গের কবি
বিষয়শ্রেণী:২০শ শতাব্দীর বাঙালি কবি
বিষয়শ্রেণী:রবীন্দ্র পুরস্কার বিজয়ী
বিষয়শ্রেণী:বাঙালি লেখক